Temeljem članka 61. Statuta Grada Pula-Pola (“Službene novine” Grada Pule broj 7/09, 16/09, 12/11, 01/13, 2/18, 2/20, 4/21 i 5/21) i temeljem Akcijskog plana energetske učinkovitosti Grada Pule za razdoblje od 2022. do 2024. godine (“Službene novine” Grada Pule broj 15/22 ) Gradonačelnik Grada Pule dana \_\_\_\_\_\_\_\_\_ 2022. godine, donosi

**ODLUKU**

**o provođenju i sufinanciranju mjera energetske učinkovitosti na području grada Pule**

1. **Opće odredbe**

**Članak 1.**

Ovom se Odlukom utvrđuju uvjeti, kriteriji i postupak provođenja mjera poticanja energetske učinkovitosti koje će Grad Pula-Pola (u daljnjem tekstu: Grad) neposredno sufinancirati.

Dinamika provedbe mjera ovisit će o raspoloživim sredstvima, na godišnjoj razini, u Proračunu Grada Pule.

U smislu ove Odluke Korisnikom se smatra punoljetna fizička osoba (građanin, građanka) s prebivalištem u Hrvatskoj koja je podnijela zahtjev na Javni poziv za dostavu prijava za neposredno sufinanciranje mjera energetske učinkovitosti na području grada Pule (u daljnjem tekstu Javni poziv), koji je pravovremen i potpun, pozitivno ocjenjen od strane Grada, a sukladno čemu su ujedno ispunjeni uvjeti za isplatu neposrednog sufinanciranja.

Ovlašćuje se Upravni odjel u čijoj su nadležnosti poslovi energetske učinkovitosti za provođenje ove Odluke u cijelosti (u daljnjem tekstu: Odjel).

1. **Mjere energetske učinkovitosti i iznosi sufinanciranja**

**Članak 2.**

Mjere energetske učinkovitosti koje se sufinanciraju temeljem ove Odluke su slijedeće:

1. kupnja **novih kućanskih uređaja najviših energetskih razreda[[1]](#footnote-1)** A, B ili C i to:

* hladnjaka,
* hladnjaka s ledenicom,
* ledenica,
* perilica posuđa,
* perilica rublja,
* sušilica rublja,

neovisno o dimenzijama, veličini ključne tehničke karakteristike uređaja (korisni volumen za hlađenje/zamrzavanje, kapacitet) ili izvedbi uređaja (samostojeći ili ugradbeni), (u daljnjem tekstu: kućanski uređaji);

**b)** kupnja **novih** **električnih vozila kako slijedi**:

* **električni bicikl**, što podrazumijeva vozilo koje ima najmanje dva kotača i koje je opremljeno pedalama i pomoćnim električnim motorom čija najveća trajna snaga nije veća od 0,25 kW i koja se progresivno smanjuje do nule kad brzina dostigne 25 km/h, ili prije, ako vozač prestane pokretati pedale, sukladno Zakonu o sigurnosti prometa na cestama („Narodne novine“ broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20);
* **moped**, što podrazumijeva vozilo kategorije L1: motorna vozila s 2 kotača (mopedi), radnog obujma motora ≤ 50 cm3, ili kod elektromotora najveće trajne nazivne snage ≤ 4kW i brzine ≤ 50 km/h, sukladno Pravilniku o tehničkim uvjetima vozila u prometu na cestama („Narodne novine“ 51/2010);
* **motocikl**, što podrazumijeva vozilo kategorije L3: motorna vozila s 2 kotača (motocikli), radnog obujma motora > 50 cm3 ili brzine > 50 km/h, sukladno Pravilniku o tehničkim uvjetima vozila u prometu na cestama („Narodne novine“ 51/2010).

Vozila kategorije L1 i L3 čija se kupnja potiče su isključivo vozila koja u trenutku prodaje u Republici Hrvatskoj nisu bila registrirana, te koja trebaju biti homologirana za cestovni promet u Republici Hrvatskoj;

**c)** usluga izrade **Glavnog projekta za solarnu elektranu u mrežnom radu za obiteljske kuće** koji sadržava proračun i rekapitulaciju ušteda energije i emisija CO2 s odobrenjima, suglasnostima i posebnim uvjetima građenja, ukoliko su isti potrebni;

**d)** kupnja **novih fotonaponskih sunčanih modula.**

**Članak 3.**

Grad će provođenje mjera energetske učinkovitosti sufinancirati u iznosu od:

* 700,00 kn po pojedinom kućanskom uređaju,
* 2.000,00 kn po pojedinom električnom vozilu,
* maksimalno 3.000,00 kn, ali ne više od 30% za uslugu izrade Glavnog projekta za solarnu elektranu u mrežnom radu za obiteljsku kuću,
* maksimalno 10.000,00 kn, ali ne više od 25% za nabavu novih fotonaponskih sunčanih modula za obiteljske kuće.

1. **Opravdani troškovi**

**Članak 4.**

Opravdanim troškom smatra se:

* iznos iskazan na računu za nabavu kućanskog uređaja razreda energetske učinkovitosti A, B ili C,
* iznos iskazan na računu za nabavu električnog vozila prihvatljivog za sufinanciranje,
* iznos iskazan na računu za projektantske usluge za izradu glavnog projekta za solarnu elektranu na obiteljskoj kući,
* iznos iskazan na računu za nabavu fotonaponskih sunčanih modula.

Sva roba/usluga za koju se traži sufinanciranje mora biti kupljena unutar granica RH, u godini objave Javnog poziva. Datum kupnje/nabave robe/usluge dokazuje se prodajnim računom dobavljača za robu ili uslugu.

# Provođenje postupka

**Članak 5.**

Postupak sufinanciranja mjera obuhvaća:

* provođenje Javnog poziva,
* utvrđivanje prijava koje ispunjavaju uvjete Javnog poziva,
* mjesečna objava liste na službenoj stranici Grada s popisom korisnika koji su ostvarili pravo na sufinanciranje mjera energetske učinkovitosti,
* isplatu sredstava.

**Članak 6.**

Odluku o raspisivanju Javnog poziva na dostavu prijava za neposredno sufinanciranje mjera energetske učinkovitosti na području grada Pule donosi Gradonačelnik na prijedlog Odjela.

Predmet Javnog poziva je prikupljanje prijava za neposredno sufinanciranje mjera energetske učinkovitosti, koje zadovoljavaju propisane uvjete.

Javni poziv se objavljuje u dnevnom tisku i na službenoj internetskoj stranici Grada www.pula.hr..

# Podnošenje zahtjeva Gradu

**Članak 7.**

Obavezan sadržaj prijave:

# za nabavu kućanskih uređaja pravo na prijavu ima isključivo korisnik s prebivalištem na području grada Pule koji dostavi:

* ispunjen obrazac Zahtjeva od strane podnositelja zahtjeva na propisanom obrascu s vlastoručno potpisanom Izjavom o prihvaćanju uvjeta zajedničkog financiranja sukladno odredbama ove Odluke i propozicijama Javnog poziva,
* dokaz o prebivalištu (potvrdu o prebivalištu izdanu od MUP-a (pribavljenu fizički ili elektronski) ili presliku osobne iskaznice/putovnice),
* dokument kojim se dokazuje IBAN podnositelja zahtjeva (pisana potvrda banke o IBAN-u (pribavljena fizički ili elektronski)),
* prodajni Račun kojim se dokazuje kupnja kućanskog uređaja – preslika, iz koje je vidljiv model i vrsta uređaja, te da model uređaja pripada razredu energetske učinkovitosti A, B ili C,
* garantni list kućanskog uređaja, potvrđen od strane prodavatelja – preslika, iz koje je vidljiv model i vrsta uređaja te da je model uređaja pripada razredu energetske učinkovitosti A, B ili C.

# za nabavu električnih vozila pravo na prijavu ima isključivo korisnik s prebivalištem na području grada Pule koji dostavi:

* ispunjen obrazac Zahtjeva od strane podnositelja zahtjeva na propisanom obrascu s vlastoručno potpisanom Izjavom o prihvaćanju uvjeta zajedničkog financiranja sukladno odredbama ove Odluke i propozicijama Javnog poziva,
* dokaz o prebivalištu (potvrdu o prebivalištu izdanu od MUP-a (pribavljenu fizički ili elektronski) ili preslika osobne iskaznice/putovnice),
* dokument kojim se dokazuje IBAN podnositelja zahtjeva (pisana potvrda banke o IBAN-u (pribavljena fizički ili elektronski)),
* prodajni Račun kojim se dokazuje kupnja električnog vozila – preslik,
* za električni bicikl potrebno je dostaviti dokaz, iz kojeg je jasno razvidno da se radi o električnom biciklu koji je opremljen pedalama i pomoćnim električnim motorom čija najveća trajna snaga nije veća od 0,25 kW, ukoliko isto nije navedeno na prodajnom računu kao dokaz može poslužiti i specifikacija kupljenog proizvoda,
* za električna vozila iz kategorija L1 i L3 potrebno je dostaviti preslik prometne dozvole kojom se dokazuje kategorizacija vozila kao i vlasništvo nad vozilom.

1. **za uslugu izrade glavnog projekta za solarnu elektranu na obiteljskoj kući pravo na prijavu ima isključivo korisnik s vlasništvom ili suvlasništvom nad nekretninom smještenom na području grada Pule** koji dostavi:

* ispunjen obrazac Zahtjeva od strane podnositelja zahtjeva na propisanom obrascu s vlastoručno potpisanom Izjavom o prihvaćanju uvjeta zajedničkog financiranja sukladno odredbama ove Odluke i propozicijama Javnog poziva,
* dokaz o prebivalištu (potvrdu o prebivalištu izdanu od MUP-a (pribavljenu fizički ili elektronski) ili preslika osobne iskaznice / putovnice),
* dokument kojim se dokazuje IBAN podnositelja zahtjeva (pisana potvrda banke o IBAN-u (pribavljena fizički ili elektronski),
* Račun kojim se dokazuje nabava usluge izrade glavnog projekta za solarnu elektranu na predmetnoj obiteljskoj kući,
* Zemljišno-knjižni izvadak za obiteljsku kuću za koju se izrađuje glavni projekt kojim se dokazuje da je korisnik njen vlasnik/vlasnica, suvlasnik/suvlasnica
* Dokaz da je predmetna građevina postojeća u smislu odredbi važećih zakona,
* preslik izrađene projektne dokumentacije za koju se traži sufinanciranje ili elektronsku verziju iste,
* dokaz o plaćanju prethodne elektroenergetske suglasnosti na glavni projekt za solarnu elektranu na obiteljskoj kući,
* Izjavu suvlasnika obiteljske kuće kojom se potvrđuje suglasnost na podnošenje Zahtjeva za sufinanciranje i kojom se daje suglasnost za isplatu sredstava na IBAN podnositelja Zahtjeva.

1. **za kupnju fotonaponskih sunčanih modula pravo na prijavu ima isključivo korisnik s vlasništvom ili suvlasništvom nad nekretninom smještenom na području grada Pule koji** dostavi:

* ispunjen obrazac Zahtjeva od strane podnositelja zahtjeva na propisanom obrascu s vlastoručno potpisanom Izjavom o prihvaćanju uvjeta zajedničkog financiranja sukladno odredbama ove Odluke i propozicijama Javnog poziva,
* dokaz o prebivalištu (potvrdu o prebivalištu izdanu od MUP-a (pribavljenu fizički ili elektronski) ili preslika osobne iskaznice / putovnice),
* dokument kojim se dokazuje IBAN podnositelja zahtjeva (pisana potvrda banke o IBAN-u (pribavljena fizički ili elektronski)),
* prodajni Račun kojim se dokazuje kupnja fotonaponskih sunčanih modula,
* Zemljišno-knjižni izvadak za obiteljsku kuću, na koju se postavljaju kupljeni fotonaponski sunčani moduli, kojim se dokazuje da je korisnik njen vlasnik, vlasnica /suvlasnik, suvlasnica te da se obiteljska kuća nalazi na području grada Pule;
* Fotodokumentaciju iz koje je razvidno stanje prije i poslije postavljanja fotonaponski sunčanih modula na krov obiteljske kuće,
* dokaz o plaćanju prethodne elektroenergetske suglasnosti na glavni projekt za solarnu elektranu na obiteljskoj kući,
* Izjavu suvlasnika obiteljske kuće kojom se potvrđuje suglasnost na podnošenje Zahtjeva za sufinanciranje i kojom se daje suglasnost za isplatu sredstava na IBAN podnositelja Zahtjeva.

**Članak 8.**

Korisnik može dostaviti najviše jedan zahtjev za svaku pojedinu mjeru za koje zadovoljava propisane uvjete, odnosno može ostvariti sufinanciranje za četiri različite mjere u jednoj godini.

Grad neće razmatrati zahtjeve:

* koji ne sadrže svu propisanu dokumentaciju za mjeru za koju se traži sufinanciranje,
* koji ne udovoljavaju ostalim uvjetima po Javnom pozivu,
* koji se odnose na nekretninu za koju je nekom od suvlasnika, već isplaćeno sufinanciranje izrade dokumentacije za solarnu elektranu ili fotonaponskih sunčanih modula.

**Članak 9.**

Zahtjevi se dostavljaju u zatvorenoj omotnici s:

* imenom i prezimenom, adresom podnositelja zahtjeva i naznakom mjera za koju se traži sufinanciranje (“Kućanski uređaji'', „Električna vozila“, „Glavni projekt“ odnosno „Fotonaponski sunčani moduli“),
* na adresu: Grad Pula-Pola, Upravni odjel za prostorno planiranje i zaštitu okoliša, Forum 2, 52100 Pula,
* preporučenom poštom (s naznakom datuma i vremena zaprimanja u poštanskom uredu na omotnici) ili osobno putem pisarnice Grada,

Rok za dostavu zahtjeva na Javni poziv počinje danom objave Javnog poziva, a traje do zatvaranja istog. Sredstva će se dodjeljivat do isteka kalendarske godine ili do iskorištenja sredstava, ovisno o tome koji uvjet prije nastupi te se sukladno s time zatvara Javni poziv u godini objave istog.

Dostavljena dokumentacija ostaje u arhivi Grada bez obveze povrata ili umnožavanja iste od strane Grada.

**Članak 10.**

Grad Pula, kao voditelj obrade, u izvršenju ove Odluke i poslova, obvezuje se prikupljati, obrađivati, koristiti, vršiti prijenos, pohranu i zaštitu osobnih podataka fizičkih osoba u skladu s Uredbom (EU) broj 2016/679 Europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka, Zakona o provedbi Opće uredbe o zaštiti podataka (NN broj 42/2018) i s tim u svezi ostalim propisima.

Nadležno upravno tijelo u skladu sa svojim ovlastima dužno je osigurati i provesti zakonom propisane poslove i postupanja radi valjane i zakonite primjene prethodnim stavkom navedenih propisa.

Sve osobe koje sudjeluju u obradi osobnih podataka imaju obvezu čuvati povjerljivost svih osobnih podataka na kojima imaju pravo i ovlast pristupa, te ih ne smiju prenositi niti na bilo koji drugi način učiniti dostupnim neovlaštenim osobama.

# Obrada i realizacija zahtjeva

**Članak 11.**

Grad će pravovremeno dostavljene zahtjeve otvarati prema datumu i vremenu zaprimanja zahtjeva u poštanskom uredu ili u urudžbenom zapisniku Grada (ukoliko se zahtjev dostavlja osobno u pisarnicu Grada), te će prema istom redoslijedu obrađivati zaprimljene zahtjeve koji su dostavljeni u skladu sa svim uvjetima Javnog poziva i sadrže svu obveznu dokumentaciju.

Grad će na svojoj službenoj web stranici do 15-og u tekućem mjesecu, za prethodni mjesec, objavljivati listu s šiframa korisnika kojima je odobreno sufinanciranje mjera energetske učinkovitosti. Šifru korisnika sačinjavaju početna slova imena i prezimena te zadnje 4 znamenke OIB-a.

1. **Isplata sredstava**

**Članak 12.**

Sredstva će se isplaćivati na IBAN računa korisnika u roku od 15 dana od dana objave mjesečne liste na službenoj web stranici.

Sredstva će se isplaćivati u cijelosti ukoliko se utvrdi da korisnik nema prethodna dugovanja prema Gradu. Ukoliko se utvrdi postojanje prethodnog dugovanja iznos sufinanciranja će se prebijati do visine postojećeg dugovanja.

1. **Obveze korisnika**

**Članak 13.**

Korisnik je dužan koristiti kućanski uređaj isključivo u kućanstvu a, električno vozilo samo za vlastite potrebe.

Korisnik je u obvezi zadržati kućanski uređaj/električno vozilo godinu dana od objave mjesečne liste iz članka 11. stavka 2. ove Odluke, te se isti u tom vremenskom periodu ne mogu otuđiti ili ustupiti pravnim ili fizičkim osobama.

U slučaju da nakon kupnje kućanskog uređaja/električnog vozila koji su neposredno sufinancirani od strane Grada korisnik izvrši povrat na prodajno mjesto kućanskog uređaja/električnog vozila te time ostvari povrat plaćenog iznosa kupoprodajne cijene ili isti zamjeni za drugu robu koja ne može biti neposredno sufinancirana po ovoj Odluci, dužan je o istome izvijestiti Grad najkasnije u roku od 15 dana od storniranja računa iz članka 4. stavka 2. ove Odluke te vratiti sredstva koja je primio s osnova ove Odluke.

U slučaju da nakon kupnje kućanskog uređaja/električnog vozila koji su neposredno sufinancirani od strane Grada korisnik izvrši zamjenu kućanskog uređaja/električnog vozila za kućanski uređaj/električno vozilo koji mogu biti neposredno sufinanciran po ovoj Odluci, dužan je o istome izvijestiti Grad najkasnije u roku od 15 dana od storniranja računa iz članka 4. stavka 2. ove Odluke te dostaviti Gradu presliku računa za kućanski uređaj/električni bicikl kojim su zamijenjeni prethodni.

# IX. Odgovornost za štetu

**Članak 14.**

Grad ne odgovara korisniku za eventualnu štetu koja može nastati s osnove kupnje kućanskog uređaja/električnog vozila odnosno za eventualnu štetu koja može nastati s osnove kupnje fotonaponskih sunčanih modula, kao što su reklamacije, servis, jamstva i sl.

Grad ne odgovara korisniku za eventualnu pogrešnu isplatu sredstava zbog pogrešnog unosa podataka u obrascu zahtjeva za sufinanciranje kupnje/usluge.

Na sve odnose između prodajnog mjesta i korisnika kao kupca kućanskog uređaja/električnog vozila/fotonaponskih sunčanih modula primjenjuju se važeći zakoni koji reguliraju navedeno područje.

# X. Završne odredbe

**Članak 15.**

Ova Odluka stupa na snagu danom donošenja.

**GRADONAČELNIK**

**Dr.sc. Filip Zoričić, prof.**

1. *Nove energetske oznake uvedene su u ožujku 2021. godine sukladno Zakonu o izmjenama i dopunama zakona o energetskoj učinkovitosti NN 41/2021 i Direktivi 2012/27/EU Europskog parlamenta i Vijeća*  [↑](#footnote-ref-1)